******

*CRNA GORA*

OPŠTINA TIVAT

*Sekretar SO*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Broj: 03-\_\_\_\_\_\_\_\_\_\_**

**Tivat, \_\_\_.07.2025.godine.**

**Z A P I S N I K**

**o radu XXII sjednice Skupštine opštine Tivat**

XXII sjednica Skupštine opštine Tivat održana je **16.04.2025**. godine u **15:30** časova u skupštinskoj sali Opštine Tivat.

Sjednicom je predsjedavao **predsjednik Skupštine Miljan Marković.**

Prešlo se na utvrđivanje kvoruma.

Na osnovu javne prozivke konstatovano je da sjednici prisustvuje 23 odbornika, te da postoji kvorum za rad.Sjednici su prisustvovali direktori preduzeća i ustanova čiji su izvještaji na dnevnom redu.

Prešlo se na usvajanje zapisnika sa XXI sjednice SO Tivat.

Primjedbi na zapisnik nije bilo.

Zapisnik je usvojen uz 17 glasova „za“, bez glasova „protiv“ i „uzdržan“.

Prešlo se na glasanje o tačkama za dopunu dnevnog reda:

1.„Izvještaj o radu JU Muzej i galerija Tivat sa finansijskim izvještajem za 2024.godinu“ uvršten je u dnevni red uz 16 glasova „za“ bez glasova „protiv“ i „uzdržan“.

2.„Predlog Odluke o osnivanju lokalnog javnog emitera DOO „Radio Tivat“ uvršten je u dnevni red uz 17 glasova „za“ bez glasova „protiv“ i „uzdržan“.

3.„Predlog Odluke o prestanku mandata sekretaru Skupštine opštine Tivat“ uvršten je u dnevni red uz 17 glasova „za“ bez glasova „protiv“ i „uzdržan“.

4.„Predlog Odluke o određivanju vršioca dužnosti sekretara Skupštine opštine Tivat“ uvršten je u dnevni red uz 17 glasova „za“ bez glasova „protiv“ i „uzdržan“.

5.„Predlog Odluke o razrješenju predsjednice Upravnog odbora JU „Dnevni centar za djecu i mlade sa smetnjama i teškoćama u razvoju-Tivat“ uvršten je u dnevni red uz 17 glasova „za“ bez glasova „protiv“ i „uzdržan“.

6.„Predlog Odluke o imenovanju predsjednice Upravnog odbora JU Dnevni centar za djecu i mlade sa smetnjama i teškoćama u razvoju-Tivat“ uvršten je u dnevni red uz 17 glasova „za“ bez glasova „protiv“ i „uzdržan“.

7.„Predlog Odluke o prestanku mandata jednom članu Žirija za dodjelu Novembarske nagrade i Nagrada i Javnih priznanja“ uvršten je u dnevni red uz 17 glasova „za“ bez glasova „protiv“ i „uzdržan“.

8.“ Predlog Odluke o potvrđivanju odluke predsjednika opštine o imenovanju članova Odbora direktora DOO „Komunalno“ Tivat uvršten je u dnevni red uz 17 glasova „za“ bez glasova „protiv“ i „uzdržan“.

9. „ Predlog Odluke o potvrđivanju odluke predsjednika opštine o imenovanju člana Odbora direktora Društva za odvođenje i prečišćavanje otpadnih voda za opštine Kotor i Tivat“ uvršten je u dnevni red uz 17 glasova „za“ bez glasova „protiv“ i „uzdržan“.

**DNEVNI RED:**

1. Godišnji izvještaj o radu predsjednika Opštine i radu organa lokalne uprave i službi Opštine Tivat za 2024. godinu

2. Predlog Odluke o zaduživanju Opštine Tivat za realizaciju projekta “Vodosnabdijevanja i odvođenja otpadnih voda na Jadranskoj obali” - faza V komponenta 2

3. Strategija razvoja MMSP u Tivtu sa razvojem Biznis info centra do 2029.godine

4. Lokalni akcioni plan za mlade 2025-2026. godina

5. Predlog Odluke o davanju saglasnosti na Odluku o izmjenama i dopunama Statuta JU “Dnevni centar za djecu i mlade sa smetnjama i teškoćama u razvoju Tivat”

6. Izvještaj o radu JU “Dnevni centar za djecu i mlade sa smetnjama i teškoćama u razvoju Tivat” sa finansijskim izvještajem za 2024.godinu

7. Izvještaj o radu JU “Sportska dvorana” Tivat sa finansijskim izvještajem za 2024.godinu

8. Predlog Odluke o ustanovljavanju službenosti na kat.parcelama 706, 1293, 831, 880/1 i 1297/1 KO Mrčevac radi polaganja 10kv kablovskog voda

9. Predlog Odluke o ustanovljavanju službenosti na kat.parcelama 4881/1, 992/1, 990 KO Tivat i 737, 333/1 i 442 KO Donja Lastva radi polaganja 10Kv elektro kabla

10. Predlog Odluke o ustanovljavanju službenosti na kat.parcelama u KO Radovići, KO Nikovići, KO Milovići, KO Bogišići i KO Đuraševići radi polaganja 110kv dvostrukog kablovskog voda

11. Predlog Odluke o ustanovljavanju službenosti na kat.parcelama 1286 i 1054 KO Krašići i radi polaganja 10kv kablovskog voda

12. Predlog Odluke o prestanku mandata predsjedniku Odbora direktora DOO “Parking servis” Tivat

13. Izvještaj o radu JU Muzej i galerija Tivat sa finansijskim izvještajem za 2024.godinu

14. Predlog Odluke o osnivanju lokalnog javnog emitera DOO „Radio Tivat“

15. Predlog Odluke o razrješenju predsjednice Upravnog odbora JU „Dnevni centar za djecu i mlade sa smetnjama i teškoćama u razvoju-Tivat“

16. Predlog Odluke o imenovanju predsjednice Upravnog odbora JU „Dnevni centar za djecu i mlade sa smetnjama i teškoćama u razvoju-Tivat“

17. Predlog Odluke o prestanku mandata jednom članu Žirija za dodjelu Novembarske nagrade i Nagrada i javnih priznanja

18. Predlog Odluke o potvrđivanju odluke predsjednika opštine o imenovanju članova Odbora direktora DOO “Komunalno” Tivat

19. Predlog Odluke o potvrđivanju odluke predsjednika opštine o imenovanju člana Odbora direktora Društva sa ograničenom odgovornošću za odvođenje i prečišćavanje otpadnih voda za opštine Kotor i Tivat

20. Predlog Odluke o prestanku mandata sekretaru Skupštine opštine Tivat

21. Predlog Odluke o određivanju vršioca dužnosti sekretara Skupštine opštine Tivat

Dnevni red u cjelini je usvojen uz 17 glasova ”za”,bez glasova “protiv” i “uzdržan”.

Radna tijela razmatrala su sve tačke dnevog reda o kojima je Skupštini podnijet izvještaj

* 1. **Godišnji izvještaj o radu predsjednika Opštine i radu organa lokalne uprave i službi Opštine Tivat za 2024. godinu**

**Predsjednik skupštine** je otvorio raspravu po ovoj tački dnevnog reda, ali se ni u prvom, ni u drugom krugu niko nije javio za riječ. U trenutku stavljanja tačke na glasanje nastala je pometnja i diskusija među odbornicama, jer se ispostavilo za zbog pada koncetracije većina odbornika nije registrovala tačku dnevnog reda i početak rasprave po istoj. Predsjednik skupštine je obrazložio da je shodno propisima svu proceduru ispoštovao, ali da se niko od odbornika nije javio za diskusiju, te je pristupio glasanju po navedenoj tački dnevnog reda. Međutim kako je nastalo negodovanje među odbornicima, isti je predložio uzimanje kraće pauze.

Za riječ se potom javio i **predsjednik opštine** **Željko Komnenović** koji je istakao da nije cilj ni predsjedniku ni organima lokalne uprave da se išta krije i da se o izvještaju predsjednika ne raspravlja. Naglasio je da je očigledno koncetracija odbornika pala, te da isti nisu registrovali početak rasprave po prvoj tački dnevnog reda, te predlaže da se nakon kratke pauze, procedura po ovoj tački dnevnog reda ponovi.

**Odbornica Dubravka Nikčević** javila se za riječ i iskazala čuđenje što se zbog pada koncentracije nije niko javio za riječ, ne samo iz opozicije već i iz redova pozicije, kao da nema ništa pohvalno da se kaže o izvještaju predsjednika, iako smatra da sigurno postoje i neki pozitivni argumenti. Osvrćući se na Izvještaj predsjednika, odbornica je pohvalila uvodni dio Izvještaja, smatrajući dobrim što isti odmah na početku pominje probleme s kojima se lokalna uprava susretala u radu. Ista je, međutim zamjerila što u uvodnom dijelu uopšte nigdje nema spomenute riječi “turizam”, s obzirom da se radi o važnoj privrednoj grani u Tivtu i s obzirom da se lokalna uprava hvalila dobrom turističkom sezonom u 2024. godini. Odbornica je postavila pitanje vezano za javne konkurse, kako u Izvještaju stoji da ih je tokom prethodne godine bilo 8, a da su njih 6 ostala neralizovana, zanimalo je koji su to javni konkursi, odnosno o kojim se radnim mjestima radi. Takođe ju je zanimalo , s obzirom da je bilo 29 javnih oglasa za popunu radnih mjesta, koji kadar je pitanju, i da li su to radna mjesta koja su postojala i u prethodnoj administraciji. Usput odbornica je pohvalila rad grafičkog dizajnera u opštini, kao i samo radno angažovanje istog “u sopstvenoj kući”, a ne sa strane, te napomenula da je ponekad vizuelna promocija važnija od bilo koje druge. Odbornica je postavila pitanje vezano za rekonstrukciju Palaca kapetana Nikolića, te pitala u kojoj je fazi navedeni projekat, te izrazila nadu da se namjena objekta nije promijenila. Dalje je postavila pitanje koje se odnosi na funkcionisanje mjesne zajednice Tivta-Centar, s obzirom da je ista nefunkcionalna već duže vrijeme, te da taj vakum previše dugo traje. Ista je istakla da je pročitala Izvještaj predsjednika na 182 strane, te ističe da koliko god smatra da lokalna uprava treba da bude transparentna, nije dobro da Izvještaj sadrži previse detalja, tipa koliko je pića prodato u bifeu i sl. Odbornica je takođe postavila pitanje vezano za izdavanje sala, te istakla da je iznos od 1.331,00 € koji je naplaćen na ime komercijalnog izdavanja sala po njenom mišljenju poprilično mali, da shvata da se sala ponekad mora dati i na besplatno korišćenje građanima Tivta, ali da bi trebalo da se radi na povećanju prihoda od komercijalnog izdavanja istih. Odbornica se dalje složila da treba da se povećaju finansijska sredstva kojima raspolaže Komisija za obilazak i utvrđivanje stanja bujičnih potoka, jer se u Tivtu nakon svake manje kiše pojave problemi i poplave. U tom smislu je postavila pitanje koji su to prioriteti kod sanacije bujičnih kanala, koji su rokovi za realizaciju istih I sl. Dalje je postavila pitanje vezano za rad Sekretarijata za saobraćaj i stambeno komunalne poslove, u čijem dijelu Izvještaja je navedeno da su upućeni dopisi javnim preduzećima nad kojima sekretarijat vrši upravni nadzor, a koji nisu postupili po Odluci o raspodjeli dobiti, o kojim se preduzećima radi. Kod usvajanja Izmjene i dopune Odluke o regulisanju saobraćaja na teritoriji opštine, ista ističe upitnost primjene navedene odluke, tj. mogućnost preveniranja i kažnjavanja, te nedostatak inspekcijske podrške. U tom smislu apeluje na vođenje računa o nastupajućoj turističkoj sezoni, o jačanju inspekcijske kontrole a sve u cilju bezbjednosti u sabraćaju. Odbornica je takođe postavila pitanje predsjedniku Skupštine, kada će biti formirani neki od Savjeta, posebno Savjet za davanje imena ulicama i trgovima, pošto već dvije ipo godine od ovog saziva skupštine, nijedan Savjet nije formiran.

**Predsjednik skupštine Miljan Marković** se odmah osvrnuo na riječi odbornice Dubravke Nikčević koja je dala opasku kod Izvještaja da isti ne mora biti toliko “detaljan”, te je zamolio poslanike još jednom da budu “prisutni”na skupštini, te opet naveo da on kod otvaranja prve tačke dnevnog reda nije počinio nikakav propust, nego sproveo cijelu proceduru u skladu sa Poslovnikom.

**Odbornica Dubravka Nikčević** je ponovo reagovala čudeći se što se predsjednik skupštine ponovo pravda kad je predsjednik opštine već riješio stvar. Ističe da nema potrebu da odaje ikakvu zahvalnost predsjedniku skupštine što je dozvolio da se o prvoj tački dnevnog reda ponovo raspravlja, smatrajući to najnormalnijim, jer je usljed deset sekundi nepažnje opozicije i konsultacija koje je ista imala sa odbornikom Vatroslavom Belanom, došlo je do navedenog previda.

**Odbornik Igor Petković** odreagovao je proceduralno upozoravajući predsjednika skupštine da obrati pažnju na ton kojim se obraća jednoj dami, upozoravajući ga da isti smanji.

**Predsjednik opštine Željko Komnenović** se javio za riječ, ističući da je u pravu odbornica Dubravka Nikčević kada je rekla da dio Izvještaja ne sadrži nikakve podatke o turizmu, smatrajući to opravdanim, misleći da se moglo malo više pažnje posvetiti navedenom. Što se tiče pitanja odbornice Dubravke Nikčević o koja dva neralizovana javna konkursa se radi, predsjednik je odgovorio da se radi o konkursu za popunu radnog mjesta glavnog administratora, koji je u dva navrata raspisivan za vrijeme porodiljnog odsustva postojećeg glavnog administratora Marije Petković, ali na koje se niko nije javljao. Isti je izrazio zadovoljstvo što se nakon ostavke Marije Petković, radno mjesto glavnog administratora popunilo imenovanjem Ivane Backović za istog, pri čemu joj je predsjednik uputio zahvalnost za imenovanje. Predsjednik je takođe izrazio zadovoljstvo radom grafičkog dizajnera u opštini, Dragane Nikolić. Nadalje je istakao da se Tivat posljednjih godina u bitnom promijenio, te da je njegova infrastruktura ostala gotovo ista kao onda kada je imao tri puta manje stanovnika. Što se tiče budućih investicija izrazio je svoju zabrinutost jer je donešen novi zakon o uređenju prostora, planirano je osnivanje agencije za prostorno planiranje, ali nisu donešeni i podzakonski akti, što smatra da će se zasigurno odraziti na investicione radove na terenu. Ističe da nije dobro što je lokalni paralament donio veliki broj akata i odluka o izgradnji objekata od opšteg interesa, jer to samo govori da prostorno planska dokumentacija u Tivtu nedostaje. Napominje da je opštini Tivat dostavljena radna verzija Nacrta prostorno urbanističkog plana za opštinu Tivat, ali da se i dalje čeka DSL Župa, te da je navedena planska dokumentacija od strateškog značaja za Opštinu Tivat, a ostalo samo nadogradnja. Što se tiče postavljenog pitanja za Palac kapetana Nikolića, predsjednik je izjavio da je tender za izvođača raspisan, te da će projekat najvjerovatnije ići preko međunrodnih fondova, u šta je menadžerka opštine uključena. Predsjednik je istakao da što se tiče rada inspekcijskih organa, opstina se susreće sa nedostatkom kadra, te navodi da je veliki problem doći do kvalitetnog kadra za rad u državnim organima. Ističe da ni plate u javnom sektoru više nisu konkurentne, te da se građani više odlučuju da iste zarade u privatnom sektoru, bez velikih odgovornosti, prijave imovine i ostalih stvari kojima je opterećena državna administracija.

**Sekretarka Sekretarijata za lokalnu upravu,** **Jelena Šćekić** javila se za riječ kako bi odgovorila na postvljena pitanja od strane odbornice Dubravke Nikčević. Pri tom je ista istakla da je vrlo ponosna na svoj rad vezan za rad mjesnih zajednica, posebno u posljednje dvije godine, a kao dokaz za to navodi mjesnu zajednicu Lastva-Seljanovo i šta je u njoj urađeno, posebno od strane Direkcije za investicije. Što se tiče mjesne zajednice Tivat-Centar, istina je ističe da ista već duži period ne funkcioniše, jer su i građani u ovom dijelu grada pomalo pasivni, imajući u vidu da inicijativa za podjelu mjesne zajednice krece sa njihove strane. Međutim, ističe da je već do sad skupljeno nekih 160 potpisa, a kako je po Odluci o mjesnim zajednicama potrebno ukupno sakupiti 3 % potpisa građana sa prebivalištem na navedenom području, što je nekih 176 lica, očekuje da bi se zbor za podjelu mjesne zajednice Tivat – Centar mogao uskoro održati.

Što se tiče komercijalnog zaduženja po osnovu korišćenja multimedijalne sale, sekretarka ističe da se slaže da je navedeni iznos možda mali, ali kako važeća Odluka o izdavanju sala trećim licima propisuje da se sala daje na korišćenje besplatno za sve događaje iz oblasti nauke, kulture i sporta od znača za građane Tivta, navedena činjenica značajno umanjuje iznos za komercijalno zaduženje za izdavanje sale.

**Direktor Direkcije za investicije Vlado Brguljan** se javio za riječ u dijelu investicija koje se odnose na Palac kapetana Nikolića, te je pri tom istakao da je dio sredstava za izradu projektne dokumentacije za Palac obezbijeđen preko Turističke orgnizacije Tivat, a dio sredstava će opština obezbijediti, te da je u toku izrada projekta. Ističe da opština trenutno ima u budžetu sredstava za I fazu radova, te da je ista zajedno sa Komunalnim preduzećem već krenula u sanaciju, čišćenje i zatvaranje tog dijela prostora, te da su radovi već pri kraju. Što se tiče bujičnih kanala, direktor se slaže da su oni uvjek veliki problem, ali da je Direkcija dosta poboljšala stvari po tom pitanju. Tako su sad transferom Komunalnom preduzeću preusmjerena sredstva na ime održavanja bujičnih kanala, posebno kanala Seljanovo (od mosta na magistrali ka moru), kao i za održavanje rijeke Gradiošnica, dok je Direkcija zadržala iznos od 100.000,00 € za održavanje ostalih kanala, naručito u Dumidranu i u “Polju” (put ka Radovićima). Isti ističe da će uskoro krenuti i adaptacija atmosferskih kanala u naselju Dumidran i naselju Metohija, da je u toku izrada projekta, specifikacije kao i raspisivanje tendera. Najavljuje početaka radova na rekonstrukciji atmosferskih ispusta, tj. mostova u Vrijesu I,II, III i IV, a uskoro i betoniranje korita potoka Gradiošnica.

Sekretarka Sekretarijata za saobraćaj i stambeno komunalne poslove **Mirela Jarić** je istakla da se slaže da treba pojačati inspekcijski nadzor u saobraćaju svakako, ali i da postoje problem u kapacitetima kojima raspolaže inspekcijska služba, što je ostavila sekretaru Krstu Pejoviću da potvrdi. Kaže da je ostala dužna za informaciju vezanu za vraćanje dobiti preduzeća Parking servis i Autobuska stanica, te ističe da je Autobuska stanica vratila dobit, dok za Parking Servis još nema informaciju da li je išta uplaćeno ili ne.

**Odbornik Vatroslav Belan** istakao je da je kod Izvještaja predsjednika najzanačajnije što oba potpredsjednika napušataju opštinu, jedan je već otišao jer je bio nezadovoljan rezultatima, dok drugi odlazi jer se umorio, “na godinu dana od izborne volje građana” , što po njemu ne pije vodu. Dalje ističe da jutrašnje povlačenje pa ponovno stavljanje tački na dnevni red, potvrđuje haotično stanje među redovima u vlasti. Ističe da ostavka oba potpredsjednika mnogo govori i da je ovo možda pokušaj Krtoljske liste da na neki načim bude bajpas, da se ne ide na ponovne, vanredne izbore. Odbornik je prenio pitanje građana a koje se odnosi na ulicu Župa, nekadašnje Bogunovo, ističe da se ista do sad 4-5 puta asfaltirala i postavlja pitanje kad će ista biti gotova. Takođe, postavlja pitanje oko naziva ulice koja je 2018. godine nazvana Župa, u međuvremenu promijenjena u Bogunovo, a sad se ponovo zove Župa. Pita se kako je to sve sprovedeno s obzirom da ne postoji Savjet koji je bavi imenima naselja i ulica. Postavio je pitanje Vladu Brguljanu, s obzirom na brojne radove koji se vrše na rekonstrukciji ulica, koja je cijena koju opština plaća za asfalt, da li ista ide po metru kvadratnom ili po toni. Dalje ističe da radovi na šetalištu Belani liče na “Skadar na Bojani”, a posebnu pažnju po njemu zaslužuje bulevar Jaz-Tivat, za koji građani odmahuju glavom i pitaju se kad će isti biti završen. Čak što više, napominje da izgradnja i samih građevinskih objekata na trasi bulevara dovoljno govori o tome da isti nije u planu ni u bližoj budućnosti da se radi, akcentujući izgradnju novih stambenih objekata prema Mrčevcu, kao i preko puta pekare Davidović, gdje bi taj bulevar trebao da prođe.

**Odbornik Dejan Risančić** se javio za riječ, povodom izlaganja Vatroslava Belana dajući opasku na njegovo izlaganje gdje je postavio pitanje u ime građana, kao da i ostali odbornici ne nastupaju u ime građana. On ističe da je skupštinskom odlukom iz 2022. godine na zakonit način promijenjen naziv ulice Bogunovo u Župa, od strane Savjeta za davanje naziva ulica i trgova na čijem je on bio čelu, a među ostalima i odbornik SDP, Ivo Marić, koji takođe potiče iz tog dijela grada. Ne slaže se sa tadašnjim nazivom ulice Bugunovo , jer je Bogunovo nekad bio samo mali dio naselja, a ne cijela ulica, te da mu sam naziv govori kakav je “bogu nov”. Problem je ističe nastao, jer table sa nazivom ulice nisu svugdje zamijenjene, a misli i da ima i pomalo opstrukcija od strane određenih porodica, koje namjereno table nisu zamijenile, iako je to njihova zakonska obaveza. Smatra da u tom dijelu inspekcija treba da odradi svoj posao.

**Predsjednik Željko Komnenović** se javio za riječ, te odgovorio odborniku Belanu da je opasno kad se upetlja u političke vode, jer je upravo danas pročitao da je u Baru, treći pokušaj sazivanja skupštine opštine propao, zbog neslaganja u okviru njegovog političkog saveza, ali da je život jednostavno takav. Ističe da ima krize vlasti, ne bi bilo parlamentarne većine, a ni ove skupštine. Smatra da se ostavka dvaju potpredsjednika ne mogu na isti tumačiti, jer je potpredsjednik Petković dao ostavku iz političkih razloga, a potpredsjednik Brinić iz privatnih. Kaže da ni masovnog egzodusa sekretara iz opštine nema, da je teško zadržati kadar, i da on žali što više ne sarađuje sa sekretarima koji su otišli iz opštine, ali razumije njihove privatne razloge za to. Ističe da sekretari odlaze jer za uloženi trud dobijaju duplo veću platu u Porto Montenegru i da on na to nema odgovor jer je glavnom pekaru u Tivtu plata i do 5.000,00 eura, pica majstoru 2.000,00 €, dok on sa 30 godina radnog staža i ovolikom odgovornošću koju ima, radi za platu od 1.400,00 €.

Što se tiče bulevara napominje da isti implementira Direkcija za saobraćaj Vlade Crne Gore, te da su sredstva za eksproprijaciju i izvođenje radova obezbijeđena u državnom kapitalnom budžetu. Čeka se preprojektovanje nulte faze bulevara za 70 metara istog koji nedostaje, te ističe kao značajno što je Cedis počeo instalaciju dalekovoda kroz Tivat čime će biti obezbijeđeno 40 Mv struje za grad, čime ćemo se sačuvati od nestašica struja , a ujedno je to značajno i za sam bulevar, jer će ispod njega ići ta elektroenergetska mreža, koja je do sada bila na jednom kablu i kidana je mnogo puta. Uporedo sa bulevarom, predsjednik je istako da se grade i rekonstruišu ulice u gornjem dijelu grada kako bi se obezbijedio alternativan prolaz. Što se tiče novih objekata koji niču uz put, isti je istako da je to tačno, ali da se radi i nova parcelacija, koja neće u bitnom uticati na projekat, jer je eksproprijacija urađena mnogo ranije, a ista ne smije biti starija od 6 mjeseci. Navodi da je dosadašnja vrijednost ekspoprijacije bila začuđujuće mala, nekih 1.400 000, 00 €, tako da će sad Uprava za imovinu pristupiti novom premjeru parcela i novoj procjeni.

**Potpredsjednik Jovan Brinić** se javio za riječ te obrazložio odborniku Vatroslavu Belanu zašto je na početku sjednice obrazlago svoju ostavku i povlačenje iste, kada je tačka povučena s dnevnog reda, govoreći da je za navedeno imao potrebu iz poštovanja prema odbornicima, građanima i prema domu u kojem sijedi. Ističe da nije navikao da odrađuje neki posao, a da na istom nije prisutan, a da su ga neke privatne obaveze primorale da iste više ne može da odlaže. Misli da o tome ne treba više da se vodi polemika i da se slušaju price “rekla-kazala” jer je on iz prve ruke saopštio razloge iz kojih je podnio ostavku, te istakao da ona nema nikakve veze sa političkom podrškom vlašću, već da puna politička podrška vlasti Krtoljske liste istoj ostaje i dalje. Što se tiče Izvještaja o radu predsjednika kaže da ga je opozicija za razliku od prošle godine pohvalila, te ga i on sam pohvaljuje, ističući da su svi organi i službe u opštini odgovorili zadatku. Napominje da je sve to postignuto u ne baš lakim okolnostima kako na državnom nivou, tako i u svijetu, da ima dosta stvari koje su urađene a nisu još vidljive, a što će buduće vrijeme pokazati. Isti je posebno pohvalio rad Direkcije za investicije jer su nekako njihovi rezultati građanima najvidljiviji, a od svega urađenog, smatra da je najveći uspjeh gradskih vlasti, u suštini jedan pozitivan trend kojim se opština kreće, imajući u vidu budžet, gdje se konstantno raste. Istakao je i dva takođe značajna projekta koja očekuju opštinu, a to su eventualno koncesija aerodroma i rješavanje odnosa sa firmom Monterpanco.

**Odbornik Vatroslav Belan** replicirao je odborniku Risančiću, te izjavio da ga isti napada a da ga pri tom nije pažljivo slušao što je govorio. Kaže da nema šta da se ljuti što građani iz njegove ulice pitaju njega za savjete, a ne G-gina Risančića, ističući da isti možda imaju više povjerenja u njega. Kaže da ne zna što se isti ljuti, kada je on samo postavio pitanje upućeno od strane građana, na koje ima pravo.

Potpredsjedniku Briniću je rekao da mu ne spori njegove razloge za odlazak, ali da zna da nisu svi u Tivtu na tom njegovom stanovištu da se umorio. Ističe da se taj njegov umor ne vidi iz izvještaja , jer se o radu potredsjednika pisalo u svega tri rečenice, a o radu menadžerke koja je prošle godine počela na stranu ipo, smatrajući da se iza svega ipak kriju politički razlozi.

**Odbornik Dejan Risančić** odgovorio je odborniku Vatroslavu Belanu da priča o jednoj ulici kao da se radi o bulevaru kralja Petra, a ne o nekoj maloj ulici. Ističe da naziv ulice uredno promijenjen od strane Savjeta za davanje naziva ulicama i naseljima 2022. godine uz svu zakonsku proceduru, te da je odbornik Belan vjerovatno navedeno propustio da poprati jer je prespavao 2022. godinu.

Za riječ se javio **Vlado Brguljan**, te dao odgovor odborniku Vatroslavu Belanu vezan sa saobraćajnicu S-6, Župa-Češljar koja je ukupne dužine 450 m. Istakao da se o njenom projektu može diskutovati, kao o svakom drugom, te da su se kod navedenog susreli sa brojnim problemima, posebno sa instalacijama. Takođe napominje da se ni nivo puta nije uklopio sa dvorištima i objektima koji su tu od mnogo ranije, tako da se dionica trenutno tamponira i poslije Vaskrsa se očekuje završetak radova. Što se tiče dinamike završetka radova, ističe da ona izvođaču nije zadata, jer se išlo na to da radovi budu kvalitetno završeni.

Što se tiče postavljenog pitanja za cijenu asfalta Brguljan je odgovorio da oni asfalt nabavljaju po cijeni od 10,0 € po toni, odnosno po cijeni od 12,00 € po m2, te da je to cijena bez tampona i skidanja grebanog asfalta.

Što se tiče šetališta na Belanama Brguljan je izjavio da je Direkcija za investicije naslijedila projekat iz 2015. godine, koji reljefno ne prati situaciju na terenu, pa su oni morali angažovati revidenta da se uradi preprojektovanje, posebno kod atmosferske kanalizacije i njenog ulaska u more, nakon čega će biti tražena saglasnot morskog dobra. Druga faza projekta je planirana da se raspiše u toku ljeta, a njena realizacija nakon turističke sezone. Što se tiče nulte faza bulevara Brguljan je rekao da je projekat za isti završen, da su se čekali Cedis i Regionalni vodovod zbog njihovih instalacija. Složio se sa iznijetim mišljenjem da bulevar kroz Tivat ne može da krene dok se ne obezbijede alternativne saobraćajnice. Trenutno najveći problem imaju u Dumidranu, Kavi I kroz Boniće, te ističe da je neophodno da se te saobraćajnice izgrade prije početka izgradnje bulevara. Ističe da se čeka i DSL 22 i 23 koji bi trebao da tretira navedene saobraćajnice kroz Boniće, te da se nada da će planski dokument prepoznati potrebu izgradnje navedenih saobraćajnica kroz Tivat. Isti je takođe naglasio da želi da upozna odbornike i građane na potencijalni problem koji se može pojaviti kod realizacije faze P-2, komunalno-vodovodne mreže u Donjoj Lastvi koja treba da prođe kroz trup magistrale. Napominje da će svi morati imati razumijevanje kad navedeni radovi počnu, jer će se raditi o krateru u dužini od oko 3 km na jednoj od najprometnijih saobraćajnica u gradu, koji će značajno uticati na svakodnevni život građana, ali da se za isto mora imati razumijevanja, ukoliko želi da se realizuje ova veoma važna investicija.

**Odbornik Vatroslav Belan** se zahvalio na dobijenim odgovorima, međutim nikako nije zadovaljan sa rokovima završetka radova, te postavio pitanje odgovornim u vlasti mogu li oni sada građanima reći kad će biti presiječena crvena vrpca na šetalištu u Belanama.

**Direktor Vlado Brguljan** je odgovorio g-dinu Belanu, da će saobraćajnica S-6 biti kao što je rekao završena u narednih nekoliko dana, da prva faza šetališta na Belanama obuhvata betonske radove, dok će druga faza obuhvatiti oblaganje kamenom i dekorativnom rasvjetom, te izgradnju ugostiteljskog objekta. Za prvu fazu Brguljan je istakao da je ostalo još nekih 20% radova do završetka faze, i da za istu očekuje da bude gotova do 10 maja 2025. godine, dok za drugu fazu ističe da će tender biti rapisan u toku ljeta, a da se početak radova očekuje nakon turističke sezone.

**Potpredsjednik Jovan Brinić** se uključio u raspravu i istakao da je Vlado Brguljan tehnički dobro objasnio radove koji su ostali da se završe na Belanama, ali da što se tiče završetka cijelog projekta na Belanama. tačan rok završetka radova se ne može reći, dokle god isti zavise od treće strane, kao što je to slučaj u ovom primjeru. Napomenuo je na velike probleme s kojima se opština susreće prilikom dobijanja raznih informacija, saglasnosti, na probleme sa izvođačima, njihovim kadrom itd. Ističe da je lako raskinuti ugovor za odabranim izvođačem ali da se usljed toga pojavljuju drugi problemi, kao što su protek vremena za raspisivanje drugog tendera, nedoumica da li će se iko na taj tender javiti, da li će se neko javiti za samo dio radova, a ne i za cijeli projekat itd. Potpredsjednik ponovno pohvaljuje rad Direkcije za investicije koja sjajno prati dinamiku i prilagođava se nastalim situacijama, te smatra da u pomenutim okolnostima jednostavno ne može bolje.

**Vlado Brguljan** se ponovo javio za pojašnjenje, te rekao da sva ova kašnjenja nisu kao ona kašnjenja koja su se javljala u prethodnom periodu, kad je dolazilo i do raskida ugovora sa izvođačima (saobraćajnica MR 1 i 2, Cacovo , igralište na Seljanovu i dr.), te da nijedan dosadašnji izvođač svojom dinamikom radova nije ugrozio sam projekat, što smatra najzančajnijim. Ističe da rokove određuje sama Direkcija za investicije prilikom rapisivanja tendera, i da oni ponekad u skladu sa svojim željama stave taj rok dosta kraće, nego što je realna mogućnost da se radovi na terenu i završe.

**Odbornik Igor Petković** je izrazio svoje zadovoljstvo što potpredjednik Brinić za sad još ne odlazi, te ga je zamolio da i ne daje najavljenu ostavku u maju, nego krajem tusrističke sezone, smatrajući da će to mnogo značiti za rad svih organa u opštini, s obzirom da njegov rad izuzetno cijeni i poštuje. Dalje je postavio pitanje vezano za parking na aerodromu, vezano za ulazak i izlazak autobusa sa putnicima sa aerodroma, gdje je uočen problem, jer se sa postojećom infrastrukturom ne može “uhvatiti krivina” i priključak na magistralu. Zna da to nije do opštine nego do države ali apeluje da se to što prije rješava jer se plaši da ćemo zbog toga imati velike probleme.

**Predsjednik Željko Komnenović** se složio sa odbornikom Igorom Petkovićem da su njegove primjedbe na mjestu, te istakao da je opština Tivat programom privremenih objekata dobila pravo korišćenja parkinga na aerodromu, ali ne zna iz kog razloga Morsko dobro još nije raspisalo tender za privremene objekte, jer dok se to ne dogodi njima su ruke riješene. Što se tiče priključka, predsjednik je izjavio da je opština upoznata sa problemima i da je ista još prošle godine finansirala izradu projekta iako to nije njena obaveza i poslala ga Direkciji za saobraćaj u Podgorici. Ističe da na navedenoj trasi postoje brojni problemi sa instalacijama Cedisa , regionalnog vodovoda, postoji problem zbog neusaglašenosti detaljno urbanističkog plana sa prostorno urbanističkim planom, i da pored dobre komunikacije koju ima sa predstavnicima Direkcije za saobraćaj i dalje imaju dosta problema. Ističe da bi on bio najsrećniji kada bi iz Podgorice prebacili Tivtu taj problem da ga Tivat rješava, jer bi oni sigurno, na ovaj ili onaj način, našli način da ga riješe.

**Odbornik Igor Petković** odgovorio je predsjedniku da razumije da ima dosta problema, ali da mora da shvati da autobusu treba 45 min da uđe I 45 min da izađe sa aerodroma, a ima u vidu da 80 % putnika koji slete na aerodrom Tivat idu dalje organizovanim prevozom do odredišta. Predlaže pojačanje inspekcijskih kontrola i hitno rješavanje problema.

Sekretar Sekretarijata za inskepcijski I komunalni nadzor **Krsto Pejović** je izjavio da su oni već imali sastanak sa direktorom aerodroma g-dinom Rakočevićem i novim v.d. komandirom, g-dinom Praščevićem, te da su već dogovorene kontrole tokom sezone, te potvrđuje da će komunalna inspekcija i policija biti svakodnevno prisutna na terenu.

**Odbornik Adrijan Vuksanović** se javio za riječ te istakao da je pogledao Izvještaj i da je izvještaj o manjinskim pravima na strani 84 morao biti malo opširniji, posebno kad je riječ o hrvatskoj nacionalnoj manjini koji je autohtoni narod u Boki Kotorskoj. U tom smislu smatra da je Izvještaj morao sadržati i informaciju o statusu Doma kulture u Donjoj Lastvi, te informaciju da se svake godine na dan 13.januar, na zgradi opštine Tivat ističe pored državne i Hrvatska nacionalna zastava. G-dinu Briniću se zahavljuje na saradnji i kaže da mu je žao što odlazi. Napominje da su oni iz Hrvatske građanske inicijative i glasali za njegovo imenovanje smatrajući ga stručnim i kompetentnim licem, ali da je ovim davanjem i povlačenjem ostavki, sam dao povod za raznorazne priče na ovu temu. Što se tiče bujičnih kanala tu pohvaljuje dobru intervenciju vlasti kod potoka Donja Lastva ističe da mora da se poradi i na samoj građanskoj svijesti, jer se poslije čišćenja potoka moglo vidjeti šta su sve građani u potok bacali. Što se tiče trotineta, komentariše da se zna da ova problematika nije zakonski regulisana i da se na tome mora poraditi kako bi se izbjegli brojni problemi na tom polju. Što se tiče Izvještaja smatra da isti uvjek mora da sadrži “mapu puta” da se vidi u kom smjeru opština kreće, a takođe ističe da i sam odlično zna, da lokalna uprava sama, bez sinergije sa državom ne može da riješi brojne probleme i izazove sa kojima se suočava.

**Predsjednik Željko Komnenović** istako je da slaže sa odbornikom Adrijanom Vuksanovićem da je Izvještaj mogao biti malo opširniji što se tiče manjinskih prava, ali da kako mu kolege javljaju na 147 strani u Izvještaju je pomenuta informacija koja se odnosi na raspolaganje sa Domom kulture u Donjoj Lastvi. Ističe da se lokalna uprava trudi da njeguje manjinske odnose u gradu, jer je to najveća vrijednost Tivta. Kaže da Tivat je grad sa 50 različitih načina i da to za sada veoma lijepo funkcioniše.

U drugom krugu rasprave po prvoj tački dnevnog reda javio se **odbornik Vatroslav Belan** vezano za rokove te izjavio da su vlastima uvjek drugi krivi, da ništa nije do njih, tako i kada im je DRI dao duplo negativno mišljenje, opet su po njima oni bili krivi, umjesto da pristupe otklanjanju utvrđenih nepravilnosti. Ukazao je takođe na tehničke nedostatke u izvještaju, te prevođenje engleskih riječi na srpsko-hrvatski jezik, te smatra da jednom predsjedniku opštine koji je profesor srpsko-hrvatskog jezika ne bi smjelo navedeno da se dogodi.

Sekretarka Sekretarijata za finansije **Lidija Bakalbašić** se javila za riječ te povodom riječi prethodnika vezanih za državnu revizorsku instituciju istakla da je ona stekla dojam da je dosta tih preporuka bilo politički motivisano, jer ih je i ona sama na jednom seminaru priupitala za preporoku koja se odnosi na izmijenu konsolidovanog računa za 2023. godinu, “kako su mogli dati takvu preporuku da se isti izmijeni, kada je završni račun usvojen na skupštini 2024. godine i nemoguće ga je promijeniti”, na šta joj nisu znali dati odgovor.

**Vatroslav Belan** je imao opasku na izlaganje Lidije Bakabašić tvrdeći da je ona u prethodnom izlaganju izjavila da je “DRI na naki način politički proganja”, na što je ona odgovorila da “da”, ne nju lično, već opštinu.

Obornica **Dubravka Nikčevič** je savjetovala sekretarku Lidiju Bakalbašić da se suzdrži od davanja izjava da je nešto “politički obojeno”, da je to nešto što nije svojstveno sekretarima, već da oni treba da se drže svoga posla i stručnosti. Što se tiče Izvještaja predsjednika ista je imala primjedbu na formatiranje Izvještaja, gdje su potpredsjednici i njihov rad ponovno svrstani u službu predsjednika opštine, što nikako ne bi trebalo da bude, jer su potpredsjednici opštine funkcioneri, koje imenuje predsjednik opštine uz saglasnost skupštine. Po njoj najbolje mjesto u Izvještaju za njih je iza uvodne riječi predsjednika. Odbornica je dalje pohvalila adaptiranje prostora Šoping centra na Seljanovu za potrebe otvaranja Omladinskog centra, i otvaranje Omladinskog centra u Radovićima, ali joj je nejasna konstatacija u Izvještaju, da će Omladinski centar u Radovićima funkcionisati nezavisno od Sekretarijata za društvene djelatnosti i da isti nije u obavezi da njima dostavlja izvještaje o radu. Misli da tu nešto nije dobro i da treba da se usaglasi, a ne da jedan Omladinski centar bude u nadležnosti opštine a drugi u nadležnosti ministarstva.

Dalje što se tiče spomen obilježja u Tivtu odbornica ističe da je ova oblast dosta zapostavljena, te da od kada je donešen Program podizanja spomen obilježja još se ništa nije uradilo za podizanje spomen obilježja Branku Briniću, Dragu Miloviću i Antonu Staničiću. Postavila je pitanje “da li je moguće da se nije pojavio niko ko bi podnio zahtjev da se u ovom segmentu nešto unaprijedi za posljednih 5-6 godina”.

Sekretarka Sekretarijata za društvene djelatnosti **Olivera Mišković Vidojević** vezano za rad omladinskih centara je istakla da je samo ministarstvo dalu ponudu za otvaranje Omladinskog centra u Radovićima , jer su isti raspolagali s određenim sredstvima koja su trebala da se utroše. Istakla je da omladinske centre po zakonu mogu osnivati NVO, opštine, ministrastva, pa ne vidi u čemu je problem šta ministrastvo osniva Omladinski centar u Radovićima. Što se tiče spomen obilježja, sekretarka je rekla da je u više navrata dala odgovor na pomenuto pitanje tokom prošle i pretprošle godine.

**Potpredsjednik Jovan Brinić** povodom otvaranja Omladinskog centra u Radovićima je istakao da je donekle odbornica Dubravka Nikčević u pravu da bi organizaciono svi omladinski centri trebali biti jedno,ali da se time nije toliko formalno bavio, koliko mu je bilo važno da isti suštinski funkcionišu.

Što se tiče njene opaske da se sekretari suzdržavaju od izjava da je nešto “politički obojeno” isti je izjavio da to nije baš toliko lako, posebno kada radite sve ispravno i korektno, a neko se pojavi sa strane i kaže da niste u pravu, ne pružajući relevantne dokaze za isto. Ističe da je tako bilo i kod knjiženja kredita, za koje je sekretarka za finansije rekla da je ispoštovala preporuku i napravila ispravke po nalogu DRI, iako se sa preporukom nije slagala, jer DRI nije pružio nikakvo logično objašnjenje za isto. Tako ističe da je opština i otplatu kredita kod KF banke upravo knjižila na navedeni način jer je to bio jedini način da se prikaže da je opština kroz kapitalni dio uradila kanalizacionu mrežu, ali je i na to Državna revizorska institucija rekla da ne može, te tražila da se navedeni kredit izjedanči sa potrošačkim, što smatra da nije dobar pristup.

Izvještaj o radu je usvojen uz 17 glasova “za”, bez glasova “protiv” i “uzdržan”.

* 1. **Strategija razvoja MMSP u Tivtu sa razvojem Biznis info centra do 2029.godine**

Kako je po dnevnom redu kao druga tačka dnevnog reda najavljen “Predlog Odluke o zaduživanju Opštine Tivat za realizaciju projekta “Vodosnabdijevanja i odvođenja otpadnih voda na Jadranskoj obali” - faza V komponenta 2”, odbornica Sanja Vuković se javila proceduralno te molila da ukoliko su odbornici saglasni prvo raspravljaju o trećoj tački dnevnog reda “Strategija razvoja MMSP u Tivtu sa razvojem Biznis info centra do 2029.godine”, jer je tu G-din Grgurević iz Kotora koji bi izlagao po trećoj tački dnevnog reda, a kako isti već poprilično dugo čeka na skupštini, da bi ga trebalo kao gosta ispoštovati. Odbornici su se navedenim saglasili.

**Direktorica Biznis Info centra, Milijana Dubak** istakla je da je preduzeće radilo na ovoj Strategiji uporedo sa radom na strategiji razvoja opštine Tivat kao krovnim dokumentom, te da su na istoj radili prof. dr Anđelko Lojpur, prof. dr Nikša Grgurević, Vedran Božinović, Ivona Petrović, menadžerka opštine i njena malenkost. Cilj strategije je ističe, utvrđivanje realnih potreba za podrškom lokalnom preduzetništvu i kreiranju mehanizama koji će doprinijeti generisanju lokalnog ekonomskog razvoja. Koncipirani su kvalitetni programi podrške kao i mapa puta kojom bi se trebalo ubuduće kretati.

Kaže da je za potrebe izrade ove strategije sprovedeno anketiranje za početnike u poslovanju radi prikupljanja preciznih informacija, te da su održana dva okrugla stola, pa je nakon toga strategija predata skupštini. Na kraju je sačinjen i akcioni plan za vrijeme trajanja strategije koji je po njenom mišljenju realan jer sadrži glavne nosioce aktivnosti, rokove, te procijenjen budžet za realizaciju istih. Akcioni plan je detaljno razradio dva operativna cilja i to unaprijeđenje uslova za razvoj i osnivanje mikro malih i srednjih preduzeća u unaprijeđenje kapaciteta Biznis info centra. Prvi cilj je prikazan u tabeli 35 i odnosi se na različite mehanizme finansijske, nefinansijske, savjetodavne i edukativne podrške, dok je drugi cilj prikazan u tabeli 36 i odnosi se na stvaranje uslova za jačanje kadrovskih i prostornih kapaciteta Biznis info centra. Napominje da turizam nije obrađivan i da će isti biti predmet posebnih strategija.

**Prof dr. Nikša Grgurević** je pozdravio sve prisutne te poručio da su mala i srednja preduzeća okosnica razvoja gradova i država uopšte, te istakao važnost strategije koja se donosi. Ono što je bio prvenstveni cilj prilikom izrade strategije jesta da ona bude realna i primjenjiva. Strategija ima cilj da se prevaziđu neki opšti problem sa kojima se sreću mikro, mala i srednja preduzeća. Strategija je rađena u skladu sa važećim zakonskim propisima na državnom nivou koja regulišu ovu oblast. Za istu je korištena Strategija pametne specijalizacije, Program podsticanja razvoja klastera, Strategija razvoja ženskog preduzetništva, Strategija za mlade, Strategija digitalne transformacije itd. Novina je što je u ovom Planu za razliku od drugih opština po prvi put tretirano zanatstvo (kulturno-kreativna industrija), gejming i poljoprivreda, koje su prepoznate kao interesantne za Tivat. Sve analize koje su rađene su sastavni dio strategije a odnosi se na sprovedena anketiranja, on-line ispitivanja, održane radne stolove sa NVO predstavnicima, lokalnim preduzetnicima itd.

**Vatroslav Belan** se u drugom krugu javio za diskusiju po ovoj tački dnevnog reda te pozdravio predstavljeni dokument. Kao manu ističe nedostatak prostornih kapaciteta Biznis info centra na što je upućivao mnogo ranije. Razvoj zanatstva podržava, mada misli da se mora ići i u sferu IT-ja i da se na tome mora poraditi. Smatra da Tivat ne može razvijati poljoprivredu ni tešku industriju, mada je i ribolov po malo izgubljen , ali IT bi se morao razvijati.

**Milijana Dubak** odgovorila je g-dinu Belanu da jeste u planu povećanje prostornih kapaciteta, ali da smatra da je dobro što je Centar počeo sa radom i sa ovim kapacitetom, nego da uopšte nije, pa će se vremenom raditi na njegovom povećanju.

**Potpredsjednik Jovan Brinić** zahvalio se Milijani Dubak i svim članovima radne grupe koji su radili na izradi strategije. Smatra da prostor Biznis Info centra možda nije adekvatan , ali će se raditi na pronalasku novih kapaciteta za isti, čime bi se isti proširio, što je predviđeno i strateškim planom razvoja opštine Tivat.

**Odbornica Sandra Sindik** javila se za riječ i istakla važnost ove tačke dnevnog reda, te važnost mikro i malih preduzeća za Tivat. Podržava razvoj zanatstva i gejminga, te smatra da bi posebno trebalo poraditi na edukaciji za udruživanje u klastere, jer takav oblik poslovanja donosi brojne prednosti.

**Milijana Dubak** rekla da će prva radionica na temu klastera u nautičkoj industriji već biti održana dana 09.05.2025. godinu u sklopu Festivala vjetra.

Tačka je usvojena sa 13 glasova “za” i bez glasova “protiv” i “uzdržan”.

**3.** **Predlog Odluke o zaduživanju Opštine Tivat za realizaciju projekta “Vodosnabdijevanja i odvođenja otpadnih voda na Jadranskoj obali” - faza V komponenta 2**

Uvodno izlaganje po ovoj tački dnevnog reda dala je **Sekretarka Sekretarijata za finansije Lidija Bakalbašić** koja je istakla da je Opština Tivat krajem 2023. godine donijela Odluku o zaduženju za relizaciju projekta vodosnabdijevanja i odvođenja otpadnih voda na jadranskoj magistrali faza V komponenta 2, ali iz tehničkih razloga zaduženje nije realizovano u fiskalnoj godini. Stoga je stara Odluka stavljena van snage, te se pristupa donošenju nove odluke sa novim uslovima. Ova inciijativa je rezultat usvajanja Zaključka Vlade Crne Gore o relokaciji preostalih sredstava iz projekta vodosnabdijevanja i odvođenja otpadnih voda nakon što je opština Bar istupila iz dalje realizacije. Nakon toga sredstva su raspodijeljenja opštini Tivat, Kotor i Ulcinj, pri čemu je Tivat dobio iznos od 3.500.000,00 € od čega su sredstva od 1.000 000, 00 € bespovratna grant sredstva.

**Potpredsjednik Jovan Brinić** se javio povodom ranijeg rasprave oko stava DRI-ja, te rekao da upravo i ovo zaduženje za vodosnabdijevanje i odvođenje otpadnih voda od 2,5 miliona eura, a zbog pomenutog stav državne revizorske institucije, neće moći biti prikazano kroz kapitalno ulaganje, već će biti prikazano kao običan potrošački kredit, čime se stvara ističe “netransparentna evidencija”.

**Odbornik Vatroslav Belan** replicirao je Jovanu Briniću da nije tačno da se nije ni prije 2020 . godine ništa ulagalo i da su im oni ostavili sprženu zemlju.

**Jovan Brinić** se ponovo javio za riječ te istakao da su oni u razgovoru koji su imali sa DRI u potpunosti branili stavove kako sadašnje tako i nekadašnje administracije, jer su se i prije na isti način evidentirale promijene u finansijama, tako da su vlasti zauzele stav za koji smatraju da je logičan i ispravan, nezavisno od toga koje su strukture na vlasti.

Tačka je usvojena uz 17 glasova “za” i bez glasova “protiv” i “uzdržan”.

1. **Lokalni akcioni plan za mlade 2025-2026. godine**

Sekretarka Sekretarijata za društvene djelatnosti **Olivera Mišković Vidojević** održala je uvodnu riječ rekavši da je prilikom izrade dokumenta ispoštovana cijela zakonska procedura, da je donešena Odluka o pristupanju izrade Lokalnog akcionog plana za mlade 2025-2026. godine, raspisan je javni poziv NVO i javnim institucijama za predlaganje predstavnika u radnoj grupi . Nacrt je u potpunosti usklađen sa Smjernicama za izradu lokalnog akcionog plana za mlade dostavljenim od strane Ministrastva sporta i mladih. Smjernicama su definisani izvori finansiranja, te je ministarstvo na isti dalo pozitivno mišljenje. Po ovom akcionom planu je za godinu dana predviđeno oko 66 aktivnosti te se nada da će iste u većini biti i realizovane.

U drugom krugu za riječ se javila odbornica **Dubravka Nikčević** te izjavila da nikako nije zadovoljna sa odgovorima koje inače dobija od strane sekretarke Mišković, da su isti stidljivi i djeluju kao neka “pjesmica”. Pohvaljuje sprovedenu anketu prilikom izrade plana, ali smatra da je zabrinjavajuć podatak dobijen u anketi da se 50 % mladih izjasnilo da u budućnosti ne bi živjelo u Tivtu, već u inostranstvu. Misli da je prioritet opštine da mladi ljudi Tivta u istom nadju “koru hljeba” za sebe i tu ostanu. Takođe nije zadovoljna sa odgovorom anketiranih učesnika koji su na pitanje “da li u gradu ima dovoljno sadržaja za mlade”, u procentu od 52 % odgovorili da istih u gradu nema. Odbornica je dalje istakla da nije zagovornik velike birokartije i administracije, te misli da bi trebalo obavezu lokalnih uprava za donošenje akcionih planova propisati makar na svake dvije ili više godina , jer se kratkim periodom na godinu dana i prevište troše resursi i kapaciteti. Ista je postavila pitanje sekretarki s obzirom da je krajem godine usvojen novi zakon o sportu koji je predvidio i obavezu lokalnih uprava za donošenje strategija razvoja sporta, pošto rokovi za iste već ističu, da li je formirana radna grupa za izradu strategije i šta se radi po istome, s obzirom da je država predvidjela i neke kaznene odredbe za odgovorno lice.

**Olivera Mišković Vidojević** odgovorila je odbornici Nikčević da joj je već ranije dala odgovore vezane za formiranje omladinskih centara i informaciju kako su isti otvarani u Tivtu i u Radovićima. Istakla je da je ministarstvo trebalo da učestvuje kod otvaranja omladinskog centra u Tivtu, ali kako se to u međuvremenu izjalovilo, sredstva su preusmjerili na otvaranje omladinskog centra u Radovićima. Što se tiče sprovedene ankete povodom života u inostranstvu, koji mladi radije biraju, ističe da je to problem u cijelom regionu, ali da možda i nije problem , jer se mladi iz raznih razloga odlučuju za život u inostranstvu, što smatra da možda nije ni loše, jer mladi steknu potrebna znanja i iskustva koja će dalje moći koristiti kod domaćih poslodavca. Napominje da ponekad nije dovoljna samo završena škola, već i stečeno iskustvo i znanje da bi ste bili konkurentni na tržištu radne snage. Ističe da sa mladima radi i Dom zdravlja Tivat, škole i ostale institucije u Tivtu, da su svi uključeni. Dalje navodi da je Savjet za mlade osnovan i da je prvi sastanak već održan, a da je predviđeno održavanje pet sastanaka godišnje, koje oni namjerevaju da održe. Ističe da se na svim oblastima u sekretarijatu radi, da kaznenih odredbi nema, te da ministrastvo nije tako rigorozno u kažnjavanju, bitno im je da se strategije donesu.

**Potpredsjednik Jovan Brinić** javio se za riječ povodom otvaranja omladinskih centra u Tivtu, te istakao da je sam projekat trebao biti realizovan od strane ministarstva, ali kako nije išlo po planu, opština je preuzela sve na sebe, te omladinski centar u Tivtu sama opremila i sredila. Nakon toga, pokrenula se priča o otvaranju omladinskog centra u Radovićima, nakon čega se Ministarstvo sporta samo ponudilo da realizuje taj projekat. Na navedeni način isti su učestvovali sa iznosom od nekih 30.000,00 € na ime adaptacije i sređivanja prostora u Radovićima, isti će obezbijediti i platu za jednog zaposlenog, a nadležni sekretarijat će svakako imati uvid u njegov rad jer se isto smatra jednom normalnom saradnjom između dvije institucije. Ističe da opstina Tivat ne bi ni dopustila da se nešto dešava na njenoj teritoriji a da ista nije u to upućena. Dakle, sve ono što je Ministarstvo trebalo da uloži u omladinski centar u Tivtu, uložiće se u omladinski centar u Radovićima, po dogovoru ove dvije institucije.

**Predsjednik Skupštine Miljan Marković** je povodom ove tačke dnevnog reda saopštio da je on nakon ove sprovedene ankete bio pozvan od strane nevladinih organizacija, da o ovoj termi da neku svoju završnu riječ. Kaže da je istina da je anketa pokazala da mladi žele da odu iz zemlje, da sebe ne vide ovdje, ali napominje da moramo biti svjesni da se brojni sadržaji tek sada nude mladima, a da to godinama unazad nije postojalo. Tek sada su otvoreni ti omladinski centri sa brojnim radionicama koje dosta toga nude mladima, dekupaž, učenje gitare, programiranje i neka posebna znanja koja nisu specifična. Ističe da se sad radi i “balon sala” koja će biti vraćena opštini i biti data na upravljanje sportskoj dvorani Župa, da se može i ista rastereti od brojnih termina. Napominje da ima djece koja uveče oko 21.00 ili 22.00 h treniraju jer nije moguće da se pronađe raniji termin. Takođe ističe da se radi na razvoju igrališta, vraćanju domova kulture u funkcije, dok je do sad u istima, kao npr. u Gradiošnici bio smješten magacin sa programom smrznute hrane. Napominje da je ova infrastruktura za mlade trebala biti napravljena mnogo ranije.

Za repliku se javila **odbornica Dubravka Nikčević** koja se zahvalila potpredsjedniku Briniću na jasnim i preciznim odgovorima, koga za razliku od nekih drugih u sali, veoma dobro razumije. Istakla je da joj je samo zasmetala u Izvještaju rečenica “da Sekretarijat za društvene djelatnosti nema nikakvih dodirnih tačaka sa omladinskim centrom u Radovićima i da nije dužan da podnosi izvještaje za njega”, što smatra besmislenim jer “nismo država u državi”, izjavila je. Ističe da su ovo sve mladi Tivta, i da nije važno gdje se oni nalaze. Zamjera predsjedniku skupštine otvaranje teme koja se odnosi na to što je prije postojalo u Tivtu za mlade, a što ne, jer smatra da otvaranju te teme ovdje nije mjesto.

**Predsjednik skupštine Miljan Marković** replicirao je Dubravki Nikčević da je vrlo važno što je akcentovao nedostatak prostora za mlade u Tivtu i što se godinama o mladima nije brinulo. Zna da to za odbornicu nije prijatna tema, ali isto je činjenica i to je morao istaći.

Sekretarka Sekretarijata za društvene djelatnosti **Olivera Mišković Vidojević** ponovo se javila za riječ istakavši da kada ministarstvo u ovom slučaju u Radovićima zaposli omladinskog radnika, isti će biti u obavezi da svoje izvještaje o radu dostavlja ministarstvu, a isto može slobodno da navedene izvještaje ne proslijedi opštini. Ističe da će se opština truditi da sa tim centrom u Radovićima sarađuje, ali kaže da formalno oni ne moraju njima dostavljati nikakve izvještaje, već ministrastvu, tako da ni sekretarijat ne može snositi odgovornost za stvari koje se tamo događaju. Kaže da se radi na izmjeni Zakona o mladima koji će predvidjeti da svi omladinski centri budu pod nadležnošću opštine, jer je to i najlogičnije, jer svaka opština za sebe najbolje poznaje potrebe mladih sa svog područja, ali da za sad to nije tako, i to je činjenica.

**Odbornik Adrijan Vuksanović** se javio za riječ i pri tom izjavio da se u mlade ulaže već zadnjih 30 godina zasigurno, ali postavlja pitanje “ko ulaže”, je smatra da to rade kontaminirani ideolozi”. Ističe da kada jednog dana uđemo u Evropsku uniju doći će do migracije kako mladih , tako i starih i da to nije ništa novo, već sudbina koju su već doživjele i Rumunija, Bugarska, Hrvatska itd. Ističe da je suština ko je ovom društvu uzor, i smatra da se tome moramo suprotstaviti nekim drugim zdravim politikama.

**Odbornica Renata Bergam** **Grandis** se javila za riječ te istakla da je ovo danas najvažnija tačka dnevnog reda, jer nema društva bez obrazovanja, kontrolisanja emocija i ostalih stvari koje sve idu iz porodice. Kritikuje Zakon o maloljetnim licima, kojim su mladi svjesni da ne mogu da odgovaraju za određena djela, pa to koriste, tako da se o istima mora povesti računa, kao što je to rekao odbornik Vuksanović. Ističe da nam djeca lutaju, lebde po internetu, mladi nemaju gdje da se okupljaju, već je za njih za sada jedino sigurno mjesto u školi.

Tačka je usvojena sa 15 glasova “za” i bez glasova “protiv” i “uzdržan”.

1. **Predlog Odluke o davanju saglasnosti na Odluku o izmjenama i dopunama Statuta JU “Dnevni centar za djecu i mlade sa smetnjama i teškoćama u razvoju Tivat”**

Direktor **Srđan Krunić** je održao uvodno izlaganje izjavivši da su ove dopune Statuta urađene u skladu sa Zakonom o socijalnoj i dječijoj zaštiti, da se od 50 članova statuta, promijenilo 15, što ne čini 50 % statuta, pa se iz tih razloga i išlo na dopunu, a ne na donošenje novog statuta. Stoji na raspolaganju za sva pitanja.

Za riječ se u drugom krugu javila **odbornica Dubravka Nikčević** koja je imala jednu opasku vezano za član 35 Statuta Dnevnog centra, gdje smatra da isti treba dopuniti u stavu 2, alineja 2 sa riječima “ili 5 godina rada u državnim organima i organima lokalne samouprave”, jer tako stoji u zakonu.

Direktor Srđan Krunić se zahvalio na izlaganju i prihvatio da navedenu izmjenu odradi.

Odluka je usvojena uz 15 glasova “za”, bez glasova “protiv” i “uzdržan”.

1. **Izvještaj o radu JU “Dnevni centar za djecu i mlade sa smetnjama i teškoćama u razvoju Tivat” sa finansijskim izvještajem za 2024.godinu**

**Direktor Srđan Krunić** po ovoj tački dnevnog reda je istakao da sve što je rađeno, rađeno je u korist djece, nada se da je Izvještaj u redu i da za sva pitanja stoji na raspolaganju**.**

**Odbornik Vatroslav Belan** se javio za riječ istakvši da iako se ne radi o prošloj godini smatra da ne može preći preko situacije koja trenutno vlada u Dnevnom centru. Ističe da su oni 13.03.2025. godine dobili jedno obraćanje od strane predsjednika njihovog Sindikata. Smatra da je ovo preduzeće, preduzeće koje mora da uživa apsolutni mir i harmoniju jer to djeca i roditelji zaslužuju. Zabrinulo ga je direktorovo upravljanje “spornim” procesom u Dnevnom centru i veoma ga je uznemirilo. Ističe, da su u tom obraćanju od strane predsjednika sindikata iznijete su veoma ozbiljnje optužbe i kritike preko kojih se ne može lako preći. Slaže se da roditelji direktoru daju podršku za rad i to je u redu, ali preko ovog obraćanja se ne može preći, jer u ovome ne bi smjelo da bude ni malo politike. Navodi da je predsjednik Sindikata u svom obraćanju izjavio da on trpi neku vrstu mobinga u preduzeću, a takođe ističe, da je došao u posjed informacije da je od sedam članova sindikata, troje njih dobilo neku vrstu suspenzije. Dalje navodi da je takođe u saznanju da je u prethodne dvije godine centar napustilo 14 radnika, 10 stručnih lica, 2 vozača i dva administrativna radnika. Napominje da se preko viber grupa pokreću peticije da se predsjedniku sindikata da otkaz zbog njegovog stava i prigovora na rad direktora, što smatra da nije nikako dobro da radi. Podržava i prijavu problema nadležnim inspekcijskim organima kako bi se stvari dovele na čistac. Moli za objašnjenje za situaciju koja se desila u Dnevnom centru i da se otvori diskusija o navedenome, kako bi se smirila tivatska javnosti i roditelji djece.

**Direktor Srđan Krunić** povodom dopisa predsjednika Sindikata, G-dina Lubarde, izjavljuje da je on u ljeto 2024. godine upitan od strane istoga da li je saglasan da se u Dnevnom centru formira Sindikat i da se on sa tim apsolutno složio. Rekao je da je istom predložio da skupe ponude od strane tri različita Sindikata, kako bi vidjeli od koga bi imali nabolje benefite. Napominje da prilikom formiranja Sindikata ni jednom nije održan sastanak svih zaposlenih, već je samo jedan dan donešen nekakav papir za pristupnicu Uniji slobodnih sindikata, gdje većina zaposlenih nije ni prihvatila pristupnicu tom sindikatu. On je članove pitao gdje je osnovan taj sindikat, pri čemu su oni odgovorili u Dnevnom centru, ali se kasnije ispostavilo da nije osnovan tamo, nego negdje napolju. Ističe da je u decembru mjesecu imao problem kada su ga zvali iz računovodstva da oni ne mogu da obračunaju plate zaposlenima jer im prilikom odbijanja postotka koji ide članovima sindkata (0,8 i 0,2 %), odbitak ide na sve zaposlene, i koji jesu i koji nisu članovi sindikata. On je tada pozvao G-dina Lubardu da zajedno pođu u računovodstvo i pokušaju da zajedno riješe nastali problem. Dalje ističe da navodi iz dopisa koji se odnose na nabavku Fiat kombi vozila iz 2022. godine, nema nikakve veze sa njim jer je cijela nabavka išla preko Opštine Tivat i na istoj je radila g-đa Radmila Lučić. Dalje, opovrgava navode iz dopisa g-dina Lubarde o vođenju disciplinskog postupka u preduzeću u 2023. godini i suspenziji dvije zaposlene radnice, za koju tvrdi da ne postoji ni jedan dokaz u arhivi Dnevnog centra da je disciplinski postupak vođen. Što se tiče nelegalnog zaposlenja defektologa Ognjena Degenišića, ističe da im je inspektorka rada bila u posjeti i izuzela svu dokumentaciju i kroz istu potvrdila da je cijeli postupak zaposlenja istog sproveden po zakonu, jedini propust je bio što se istome nije smio dati ugovor o radu na neodređeno vrijeme. Ista je dala rok od 2 dana da se nepravilnost ispravi, što je i učinjeno, te ja sa istim potpisan anex ugovora gdje je rad na neodređeno vrijeme, transformisan na određeno vrijeme, do isteka dozvole za privremeni boravak. Na taj način Ognjenu Degenišiću je prestao radni odnos u centru, 28.03.2025. godine, “na štetu djece nažalost”. Smatra, da nemili događaj koji se desio 26.02.2025. godine ne opravdava ponašanje aktera događaja, te napominje da u istom nije samo učestvovao defektolog nego i njegovateljica, a bila je prisutna i medincinska sestra. Ističe da se na snimku nemilog događaja vidi kako je cijelo vrijeme dječak bio nad defektologom, da se on sa njim igra i mazi, ali da je došao trenutak gdje defektolog sklanja ruku dječaka sa telefona, kako ga isti ne bi uzeo, kad dječak automatski ugriza defektologa. Nakon toga nije bilo nikavih udaraca od strane defektologa, već ga je isti samo “ćušnuo” po glavi iako po njemu nije smio, naravno ni to. Njegovateljica je po njemu mnogo gore reagovala prema dječaku,ali je kod Uprave policije prijavljen defektolog, a ne i njegovateljica. Napominje da je o nemilom događaju stvarno upoznat tek 03.marta 2025. godine kada je pregledao video nadzor. Nakon toga je pokrenut disciplinski postupak za svo troje zaposlenih. Ističe da se g-din Lubarada već dva mjeseca nalazi na bolovanju u 2025. godini, a za to vrijeme vozi taxi “na crno” u Budvi. Navedeno stvara problem u funkcionisanju Dnevnog centra i stvara veliko opterećenje drugom vozaču.

**Odbornik Vatroslav Belan** je ponovo istakao da mu nije jasan momenat zašto je g-din Lubarda suspendovan jer je on prijavio problem policiji, valjda ima pravo da prijavi problem. Ne preporučuje da direktori daju izjave tipa ”da se neko bavi sivom ekonomijom” i sl., jer su to veoma upitne izjave.

**Srđan Krunić** ističe da je problem u tome što je Lubarda prvo njemu kao direktoru bio dužan da prijavi problem, pa tek onda policiji jer tako je propisano Pravilnikom o kućnom redu u Centru. Ističe da g-din Lubrada iznio brojne neistine o njemu, a da pri tom nije ništa uspio da uradi i pored posjeta brojnih inspekcijskih organa. Ističe važnost postojanja video nadzora u Dnevnom centru, jer da istog nema, ističe da ništa od ovog ne bi bilo zabilježeno.

**Predsjednik Željko Komnenović** istako je da je ovo jedna mučna situacija i da treba da bude fokus na štićenicima institucije. Tražio je da se utvrde sve činjenice i okolnosti i da se odgovorni procesuiraju. Tražio je da se sprovede ad hoc revizija, predstavnici zaposlenih i roditelja su bili kod njega na razgovoru pri čemu su izrazili izuzetno zadovoljstvo sa radom direktora Krunića, između ostalog i sami roditelji dječaka, što smatra od velike važnosti. Zbog nemilog događaja reputaciono je nanijeta velika šteta instituciji koja je do sada zaista uživala veliki ugled, ali će on sve uraditi da se sve okolnosti razriješe do kraja.

**Vatroslav Belan** se saglasio sa predsjednikom i rekao da je njegova intervencija i bila u tom pravcu. Insistira da se sve okolnosti ispitaju da bi se sve sumnje otklonile.

**Odbornik Adrijan Vuksanović** izjavio je da ne treba ova tema da se politizira jer je izuzetno osjetljiva. Ističe da je i odbornički klub HGI-ja često pozitivno pozdravljao izvještaje o radu Dnevnog centra, ali takođe da se moraju sve okolnosti istražiti i riješiti od strane nadležnih institucija. Napominje da ni on, kao i odbornik Belan ne vidi šta je sporno što je g-din Lubarda problem u Dnevnom centru prijavio direktno policiji.

Odluka je usvojena uz 15 glasova “za”, bez glasova “protiv” i “uzdržan”.

1. **Izvještaj o radu JU “Sportska dvorana” Tivat sa finansijskim izvještajem za 2024.godinu**

Direktor JU Sportska dvorana Predrag Kovačević istakao je da stoji na raspolaganju za sva pitanja.

**Odbornica Dubravka Nikčević** je ukazala na lapsus u Izvještaju za koji moli da se ispravi. Ističe da je osnovno pitanje što se tiče sportske dvorane “kada će se krpiti rupe na krovu sportske dvorane?”.

**Direktor Kovačević** je istakao da se povodom rekonstrukcije krova, počelo sa planskom dokumentacijom. Njihov plan je da se plan renoviranja radi u tri faze, prvo krov, svlačionice i tolaeta, a početak radova je planiran u maju 2026. godine.

**Vlado Brguljan** je istakao da je prošle godine urađena alanilza rekonstrukcije krova sportske dvorane, ali i cijelog objekta. Pristupilo se i renoviranju “Balona” kako bi se sportska dvorana malo relaksirala od termina.

**Predsjednik Željko Komnenović** istakao je da će se prilikom promjene krova, promijeniti i sve na objektu, da će cijeli objekat biti rekonstruisan. Isti takođe ističe važnost stavljanja u pogon Balon sale. U budućnosti najavljuje izgradnju spotskih terena preko puta Aerodroma Tivat.

Odluka je usvojena uz 17 glasova “za”, bez glasova “protiv” i “uzdržan”.

Prilikom prelaska na sljedeću tačku dnevnog reda predsjednik skupštine je predložio spajanje četiri tačke koje su u nadležnosti Direkcije za imovinsko pravne poslove opštine Tivat, a odnose se na ustanovljavanje službenosti prolaza i eksproprijaciju.

Proceduralno se za riječ javio i odbornik Dejan Risančić koji je predložio da se zbog direktorice JU Muzej i Galerija Tivat, koja je bolesna došla na skupštinu, pređe na njenu tačku dnevnog reda kako bi ista što prije završila. Odbornici su se saglasili sa navedenim te se prešlo na 13 tačku dnevnog reda.

**8.Izvještaj o radu JU Muzej i galerija Tivat sa finansijskim izvještajem za 2024.godinu**

Za riječ se javila direktorica **Danijela Đukić** koja je iskazala zadovoljstvo sa radom Muzeja i galerije tokom prethodne godine. Galerija ističe ime 6-7 stalno zaposlenih radnika, ostvarili su veliki broj izložbi, unaprijedili su zaštitu predmeta od gubitka i krađe, otkupili su određeni broj umjetničkih slika i jednu primorsku škrinju iz Gornje Lastve. Imali su brojne radionice i bili aktivni na raznim vebinarima, te dobili razna priznjanja itd. Ističe da su radili na raznim vodičima i da su vidljivi na mapi evropskog muzeja sa akcionim planom za održavanje muzeja itd.

**Odbornik Igor Petković** javio se za diskusiju te istakao da ovaj Izvještaj o kojem raspravljaju nije u skladu sa zakonom, jer se u Savjetu nalazi osoba koja nije izabrana voljom zaposlenih što je suprotno sa članom 57 Ustava Crne Gore. Dalje navodi da ga interesuje kakva je inspekcija bila u posjeti Muzeju i galeriji, kakva se iskopavanja i radovi vrše oko muzeja i da li za iste imaju saglasnost od strane Zavoda za zaštitu spomenika. Dalje ga je zanimalo pošto ima informaciju da su imali i posjetu Ombudsmana, kakvo je mišljenje isti donio, da mu se daju tačne informacije.

**Direktorica Danijela Đukić** je izjavila da se na nju vršio veliki pritisak i opstrukcije tokom prethodne godine. Ističe da je tačno da su joj bili u posjeti i inspekcija i ombudsman i da nije problem da sve te izvještaje da na uvid. Istakla je da su preporuke Ombudsmana da Savjet sprovede inicijativu po predlogu i na zahtjev zaposlenih.

**Igor Petković** i dalje tvrdi da se u njenom Savjetu nalazi osoba koja nije izabrana na legitiman način pa samim tim ni ovaj Izvještaj nije legitiman, pa ne treba ni da se usvoji. Ponovo je pitao direktoricu da li imaju saglasnost za građevinske radove koje izvode.

**Direktorica Đukić** je istakla da imaju dopis upućen Komunalnom preduzeću da hitno izađu na teren jer imaju problem sa cijevima, ostala pitanja joj baš nisu bila jasna.

**Predsjednik Željko Komnenović** replicirao je odborniku Petkoviću ističući da se on na ovom zasjedanju predstavlja kao povjerenik zaposlenih, a što smatra da je legitimno. Istakao je da u toj ustanovi radi devet zaposlenih koji su tražili da se zamijeni član Savjeta iz njihovih redova, jer smatraju da postojeći ne zastupa na najbolji način interese zaposlenih. Obratili su se ombudsmanu g-dinu Bjekoviću i pri tom mu je rečeno,da zaposleni nisu pružili relevantne dokaze zašto ta zaposlena koja je u Savjetu ne zastupa najbolje njihove interese. Ističe da Ombudsman nije pravosudni organ, da je situacija u pojedinim kolektivima u Tivtu pomalo haotična, jer isti izbjegavaju svoje radne obaveze, izbjegavaju smjenski rad, traže veća prava od ostalih itd. Ističe da je Vlada Crne Gore izdvojila za ovu godinu sredstva od 1.400 000,00 € za rekonstrukciju austrijskog rezervoara u Gradskom parku Tivat, da će u njegov sastav ući i zbirka pomorskog nasljeđa Porto Montonegra sa eksponatima. Ističe, da će sve to pripasti Muzeju i galeriji i da na tome mora da se radi. Njemu je važno da se taj projekat I odradi, a ne da se zadovoljavaju nekakvi pojedinačni interesi.

**Odbornik Petković** je rekao da je simptomatično što je predsjednik rekao da oni u tri preduzeća imaju probleme sa radnicima. I dalje insistira na Izvještaju Ombudsmana, pita kolika je kazna od strane Inspekcije izrečena direktorici, te tvrdi da se radovi izvode bez nadzora i saglasnosti, i da komunalno preduzeće s tim nema nikakve veze.

**Predsjednik Komnenović** je istakao važnost “prezumpcije nevinosti” i okolnost da se ostavi institucijama sistema da rade svoj posao. Ako se utvrdi krivica, ista će biti saopštena. Ističe da je Zavod za zaštitu kultutrnih dobara na Cetinju obaviješten o radovima koji se izvode u Galeriji, te dao opasku na Petkovićevo izlaganje “da nije tako žustro ranije reagovao za vrijeme prethodne administracije”.

**Vlado Brguljan** je istakao je da su dobili izvođača za rekonstrukciju Kule Buća, koji ima svu dokumentaciju i treba da počne sa radovima. Vrijednost radova je 26.000,00 €. Kaže da je upoznat sa iskopinama koje se rade kod muzeja, i ističe da su one rađene zbog napuknuća cijevi, usljed čega je obavješteno i Komunlano preduzeće. Poziva sve koji žele da mogu zajedno s njim obići teren kako bi se obišli navedeni radovi. Takođe radi se i na rekonstrukciji Atrijuma Buća, istakao je.

**Odbornica Dubravka Nikčević** izjavila je da je zatečena količinom negativne energije koja dolazi iz javnih ustanova i preduzeća. Kaže da je njen utisak, da su današnji rukovodioci pojačano osjetljivi na kritiku, da imaju pojačan ego i poručuje da isti moraju komunicirati sa zaposlenima. Ističe da ona ne vidi njihovu želju da probleme riješe na navedeni način. Ističe da je pohvalno u Izvještaju Muzeja i galerija činjenica da će se razmatrati mogućnost izdavanja elektronskih publikacija, što će voditi smanjenju papira i nepotrebne administracije. Upitala je direktoricu šta je sa prenesenim sredstvima iz prethodne godine, te ima primjedbu što se u Izvještaju kod navođenja zarada zaposlenih, navodi “program Evropa sad”, što smatra neumjesnim i neukusim jer se radi o nazivu jedne političke grupacije.

**Odbornik Tonći Janović** ne vidi ništa sporno u nazivu “program Evropa sad”, jer to nije naziv partije već program koji se tako zove.

**Odbornik Petković** je kazao da odgovore od direktorice Muzeja i galerija uopšte nije dobio i da će on preko nadležnih ustanova pokušati da dođe do odgovora.

Odluka je usvojena uz 14 glasova “za”, bez glasova “protiv” i “uzdržan”.

Predsjednik skupštine je nadalje najavio objedinjavanje tačaka 8, 9, 10 i 11 dnevnog reda.

**9. Predlog Odluke o ustanovljavanju službenosti na kat.parcelama 706, 1293, 831, 880/1 i 1297/1 KO Mrčevac radi polaganja 10kv kablovskog voda**

**10. Predlog Odluke o ustanovljavanju službenosti na kat.parcelama 4881/1, 992/1, 990 KO Tivat i 737, 333/1 i 442 KO Donja Lastva radi polaganja 10Kv elektro kabla**

**11. Predlog Odluke o ustanovljavanju službenosti na kat.parcelama u KO Radovići, KO Nikovići, KO Mi-lovići, KO Bogišići i KO Đuraševići radi polaganja 110kv dvostrukog kablovskog voda**

**12. Predlog Odluke o ustanovljavanju službenosti na kat.parcelama 1286 i 1054 KO Krašići i radi polag-anja 10kv kablovskog voda**

Uvodnu riječ održao je obrađivač iz Direkcije za imovinsko pravne poslove , Janko Rakočević koji je istakao da se Odluke objedinjavaju jer sadrže isti pravni osnov, ustanovljavanje službenosti. Ističe da se u dokumentaciji nalaze elaborati nepotpune eksproprijacije i izvještaji sa procjenama. Rekao je da se ovdje ne izdvajaju sredstva iz opštine Tivat, već da ovim Odlukama opština stiče prihode.

Po tačkama nije bilo diskusije.

Tačka 8 usvojena je sa 15 glasova “za” i bez glasova “protiv” i “uzdržan”.

Tačka 9 usvojena je sa 15 glasova “za” i bez glasova “protiv” i “uzdržan”.

Tačka 10 usvojena je sa 15 glasova “za” i bez glasova “protiv” i uzdržan.

Tačka 11 usvojena je sa 15 glasova “za” i bez glasova “protiv” i “uzdržan”.

**13. Predlog Odluke o prestanku mandata predsjedniku Odbora direktora DOO “Parking servis” Tivat**

Diskusije nije bilo.

Tačka 12 usvojena je sa 15 glasova “za” i bez glasova “protiv” I “uzdržan”.

**14. Predlog Odluke o osnivanju lokalnog javnog emitera DOO „Radio Tivat“**

Za riječ se javio **Predsjednik opštine Željko Komnenović** koji je rekao da se u ovoj odluci radi o usklađivanju sa zakonskim odredbama i usklađivanju sa novčanim dijelom u pogledu iznosa sredstava koji će se izdavajati iz budžeta opštine Tivat. Takođe ističe da ima izmjena kod članova Savjeta, gdje će po novom jedan predstavnik morati biti iz nevladinih organizacija, te takođe kod izbora direktora preduzeća gdje će se umjesto pet godina radnog iskustva tražiti 10 godina.

**Odbornik Vatroslav Belan** istakao je da se četiri godine kasni sa ovom tematikom, za šta smatra da je kriv državni nivo.

**Odbornik Adrijan Vuksanović** javio se povodom riječi prethodnika koji je izjavio da je neki pop u Tivtu rekao da su oni “etnički projekat” da je olakašanje što je isti pop nakon toga rekao da “nije mislio na sve”.

**Odbornica Dubravka Nikčević** izjavila je proceduralno da bi trebalo razmisliti o komparaciji prakse sa ostalim lokalnim upravama, jer nemamo jednoobrazan pristup, jer je vidjela da su neke opštine donijele izmjene i dopune, a neke su organizovale javnu raspravu jer se donosi potpuno nova odlkuka. Tako da apeluje da se preko Zajednice opštine poradi na jednoobraznom pristupu prilikom usvajanja pojedinih odluka. Misli da će i ovaj novi Zakon o medijima brzo pretrpiti izmjene jer smatra da nije primjenjiv u praksi.

**Odbornik Adrijan Vuksanović** rekao je da je HGI glasao za ovaj zakon o audio vizuelnim uslugama u državnom parlamentu i da će glasati i za ovu odluku koja je na dnevnom redu. Ističe da je dobro da je odrađena skala po kojoj će se lokalni javni emiteri finansirati. Ističe da bi možda trebalo i kadrovski pojačati Sekretarijat za društvene djelatnosti jer je ova Odluka već odavno trebala biti donešena. Pohvaljuje doprinos Dragana Popadića koji je dao za izradu ovog zakona i generalno smatra da je zakon u ovim okolnostima dobro rješenje.

**Predsjednik Željko Komnenović** je rekao da će budžet Radio Tivta donošenjem ove odluke biti pojačan sa 250 na preko 400 000, 00 eura. Ističe da je sad Radio Tivat modernizovan novom opremom i kadrovskim promjenama. Istakao je da je u toku adaptacija prostora gdje će se novinari Tivta uključivati u program radio televizije Crne Gore čime se okreća nova stranica u radu lokalnog emitera, te izražava veliko zadovoljstvo zbog navedenih promjena.

Tačka je usvojena sa 18 glasova “za” i bez glasova “protiv” i “uzdržan”.

**15. Predlog Odluke o razrješenju predsjednice Upravnog odbora JU „Dnevni centar za djecu i mlade sa smetnjama i teškoćama u razvoju-Tivat“**

Nije bilo rasprave.

Tačka je usvojena sa 17 glasova “za” I bez glasova “protiv” I “uzdržan”.

**16.** **Predlog Odluke o imenovanju predsjednice Upravnog odbora JU „Dnevni centar za djecu i mlade sa smetnjama i teškoćama u razvoju-Tivat“**

**Odbornik Vatroslav Belan** javio se za riječ te prigovorio CV koji se prilaže za predsjednika upravnog odbora javne ustanove. Smatra da je problem da predsjednik upravnog odbora ima IV stepen srednje stručne spreme (posjedovanje sertifikata za računovođe), te misli da bi isti trebao da bude barem neke medicinske ili menadžerske struke. Misli da je riječ o političkoj priči i da nije u redu da lice sa takvim obrazovanjem bude nadređeno direktoru u Dnevnom centru.

**Odbornik Dejan Risančić** replicirao je odborniku Belanu ističući da isti spava još od 2022. godine te mu postavio pitanje da li zna ko je bio na čelu upravnog odbora Dnevnog centra ranije. Ističe da je to ista ova osoba i da je ona odlično obavljala svoj posao u ranijem mandatu, tako da njegovoj priči nema mjesta. Misli da je toliko potenciranje na diplomi ravno vrijeđanju i da ne zna čemu tolika dramaturgija u izlaganju.

**Obornik Belan** istakao je da ima pravo da kaže da misli da bi na čelu upravnog odbora Dnevnog centra trebalo da bude lice koje je malo kvalifikovanije. Smatra da je nivo obrazovanja veoma bitan i da se u tome ne slaže sa odbornikom Risančićem.

**Dejan Risančić** je ponovo istakao da se ne slaže da je diploma osnovna stvar, već iskustvo i znanje osobe koja obavlja određene poslove. Kaže da osoba koja je predložena zaslužuje njegovo veliko poštovanje i da je kvalitetna, jer je to osoba koja voli da radi, poznaje kompletnu dokumentaciju i koja trenutno završava fakultet. Ističe da i on sam nikad ne bi predložio kandidata za kojeg misli da neće moći da taj posao obavlja uspješno, a pošto zakonskih uslova nije bilo, ne vidi u čemu je problem.

**Predsjednik Željko Komnenović** poručio je da je možda manjak ove biografije što ne sadrži podatak koji se odnosi na prethodno radno iskustvo kandidatkinje, ali ističe da je najbitnije da ista ispunjava sve uslove predviđene statutom preduzeća da bude imenovana. Ističe da se ranije mnogo gore radilo prilikom imenovanja organa upravljanja javnih preduzeća, jer su se tada na samoj sjednici dostavljale biografije. Ističe da je on uvjek na strani struke, ali da je u stvarnosti to teško ostvarljivo.

**Odbornica Dubravka Nikčević** javila se za riječ te istakla da je malo iznenađena stavom predsjednika o izboru članova organa upravljanja u javnim preduzećima, te smatra da je opasno relatizovati stvari, jer su iste veoma opasne. Smatra da je ipak važno ko je na čelu organa upravljanja i da se o istome mora voditi računa.

**Odbornica Sanja Vuković** istakla je da su oni na čelu te ustanove 2020. godine imali ljekara, pa se ni isti nije pokazao kao najuspješnije rješenje. Izvještaji koji su tada dostavljani , pokazivali su dosta manjkavosti u radu preduzeća, u smislu trošenja novca i sličnih stvari. Daje svoju punu podršku predloženom članu za predsjednicu upravnog odbora.

**Odbornik Adrijan Vuksanović** je istakao da smatra da se trebaju uspostaviti neki kriterijumi prilikom izbora članova organa upravljanja. Misli da nema potrebe za grubom raspravom, jer i u svjetskoj politici ima primjera gdje ljudi koji nisu imali visoko obrazovanje, ali su postigli velike uspjehe. Diskriminaciju po osnovu obrazovanja vidio je i u svojoj partiji od strane nekih političkih faktora. U konačnom smatra da treba pronaći mjeru u svemu, a po rezultatima rada cijeniti doprinos svakog kandidata.

**Potpredsjednik Jovan Brinić** složio se sa izlaganjem predsjednika opštine i napomenuo da treba sagledati ko su i ostali članovi upravnog odbora, a to su predstavnici zaposlenih i predstavnici korisnika, te da s obzirom na navedeno, smatra da je ovo imenovanje sasvim u redu.

**Vatroslav Belan** je izrazio nezadovoljstvo stavovima koje je čuo i smatra da navedeno nije dobro. Ističe da njemu neko sad ponudi da bude predsjednik tog upravnog odbora, on bi to odbio bez obzira na svo znanje i iskustvo koje ima, jer ništa o tom poslu i djeci u instituciji ne zna.

**Predsjednik opštine** je još jednom istakao da oni” izgleda mnogo pričaju, ali se ništa ne razumiju”. Ističe veliki problem u pronalasku obrazovanog kadra za rad u organima upravljanja i da je to činjenica, iako bi i on sam volio da su na čelu ovih ustanova sve istaknuti stručnjaci. Smatra da je rad u upravnim odborima društveni i politički aktivizam.

Tačka je usvojena sa 17 glasova “za” i bez glasova “protiv” i “uzdržan”.

**17.** **Predlog Odluke o prestanku mandata jednom članu Žirija za dodjelu Novembarske nagrade i Nagrada i Javnih priznanja**

Nije bilo dikusije.

Tačka je usvojena sa 17 glasova “za” i bez glasova “protiv” i “uzdržan”.

**18.** **Predlog Odluke o potvrđivanju odluke predsjednika opštine o imenovanju članova Odbora direktora DOO “Komunalno” Tivat**

**Sekretarka skupštine Ivana Arandjus** se javila za riječ te istakla da je odluka donijeta shodno članu 59 Zakona o lokalnoj samoupravi kojom se ostavlja pravo predsjedniku opštine da u slučaju da skupština duže vrijeme ne zasijeda, sam predsjednik donese odluku iz nadležnosti skupštine ali pod uslovom da je podnese na verifikaciju skupštini na prvoj narednoj sjednici. Kako je odboru direktora istekao mandat već nekih dva mjeseca i isti je onemogućen da radi, urađeno je ovo pravno rješenje.

Diskusije nije bilo.

Tačka je usvojena sa 17 glasova “za” i bez glasova “protiv” i “uzdržan”.

**19. Predlog Odluke o potvrđivanju odluke predsjednika opštine o imenovanju člana Odbora direktora Društva sa ograničenom odgovornošću za odvođenje i prečišćavanje otpadnih voda za opštine Kotor i Tivat**

Diskusije nije bilo.

Tačka je usvojena sa 17 glasova “za” i bez glasova “protiv” i “uzdržan”.

**20**. **Predlog Odluke o prestanku mandata sekretaru Skupštine opštine Tivat**

**Sekretarka Ivana Arandjus** javila se za riječ, te istakla da nije lako donijela ovu odluku i da je istu dugo vagala. Smatra da je iza nje jedan uspješan i produktivan period, te da je u svemu zadovoljna sa ove 4 ipo godine rada. Zahvalila se svim svojim saradnicima, rukovodstvu opštine, sekretarima, svim odbornicima, svojim zaposlenima iz službe. Uputila je podršku svojoj nasljednici na ovoj funkciji, te se posebno zahvalila svojoj koleginici iz službe, Renati Mikulandri koja je uputila u ovaj posao. Navodi da se na ovo odlučila prije svega iz ličnih i porodičnih razloga.

Odbornica Dubravka Nikčević, predsjednik Željko Komnenović, odbornik Igor Petković, odbornik Adrijan Vuksanović, potpredsjednik Jovan Brinić, odbornica Sandra Sindik , Zorica Bulatović, Sanja Vuković su izrazili veliko zadovoljstvo što su imali priliku da rade sa Ivanom Arandjus, posebno s obzirom na ljudskost i profesionalnost koju je ista posjedovala. Istakli su da je ista uvjek bila spremna svima da pomogne, krajnje profesionalno i ljudski. Uputili su naljepše želje u budućem životu, kako na ličnom tako i profesionalnom planu.

**Predsjednik Skupštine Miljan Marković** se takođe zahavlio Ivani na saradnji i na mnogo stvari koje su zajedno naučili tokom rada na sjednicama skupštine.

Tačka je usvojena sa 15 glasova “za” i sa “1” glas “protiv” i “1” “uzdržan”.

**21. Predlog Odluke o određivanju vršioca dužnosti sekretara Skupštine opštine Tivat**

Sekretarka Ivana Arandjus je istakla da imenovanje Tanje Peričić na ovu funkciju smatra dobrim rješenjem, jer ista radi već dugo u lokalnoj samoupravi te smatra da će ista uspjeti da odgovori ovom zadatku, te joj poželjela sreću u daljem radu.

**Potpredsjednik Jovan Brinić** se složio sa sekretarkom da je predlog imenovanja Tanje Peričić na ovu funkciju dobro rješenje, jer ista ima veliko iskustvo i znanje iz oblasti lokalne uprave, što će sigurno pokazati u budućem radu.

Tačka je usvojena sa 17 glasova “za” i bez glasova “protiv” i “uzdržan”.

**v.d. Sekretarka Skupštine Predsjednik Skupštine**

**Tanja Peričić, dipl.prav. mr Miljan Marković**